**DĖL SAVIVALDYBĖS TURTO PERDAVIMO PANEMUNĖLIO MIESTELIO BENDRUOMENEI VALDYTI IR NAUDOTI PANAUDOS PAGRINDAIS**

2018 m. rugsėjo 28 d. Nr. TS-

Rokiškis

Vadovaudamasi Vietos savivaldos įstatymo 16 straipsnio 2 dalies 26 punktu, Rokiškio rajono savivaldybės tarybos 2014 m. gruodžio 19 d. sprendimu Nr. TS-257 patvirtintu Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašu, atsižvelgdama į Rokiškio rajono Panemunėlio miestelio bendruomenės pirmininkės 2018 m. rugsėjo 4 d. prašymą, Rokiškio rajono savivaldybės taryba nusprendžia:

1. Suteikti panaudos pagrindais laikinai (10 metų) neatlygintinai valdyti ir naudotis Panemunėlio miestelio bendruomenei 77,04 kv. m bendro naudojimo patalpas, pažymėtas plane 1-7, esančias pastato-pirties (unikalus Nr. 7398-5015-9012) pirmame aukšte, adresu Nemunėlio g. 3A, Panemunėlio mstl., Rokiškio r.
2. Įgalioti Rokiškio rajono savivaldybės administracijos Panemunėlio seniūnijos seniūnę pasirašyti savivaldybės turto panaudos sutartį ir savivaldybės turto perdavimo-priėmimo aktą.
3. Sprendimą skelbti teisės aktų registre ir savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Violeta Bieliūnaitė-Vanagienė

Rokiškio rajono savivaldybės tarybai

**SPRENDIMO PROJEKTO „DĖL SAVIVALDYBĖS TURTO PERDAVIMO VALDYTI IR NAUDOTI PANAUDOS PAGRINDAIS“**

**AIŠKINAMASIS RAŠTAS**

2018-09-28

**Parengto sprendimo projekto tikslai ir uždaviniai.**

Vadovaujantis teisės aktais suteikti Panemunėlio miestelio bendruomenei panaudos pagrindais 10 metų naudotis ir valdyti 77,04 kv. m ploto patalpas, esančias Nemunėlio g. 3A, Panemunėlio mstl., bendruomenės įstatuose nurodytai veiklai vykdyti.

 **Šiuo metu esantis teisinis reglamentavimas.**

Lietuvos Respublikos valstybės ir savivaldybių turto valdymo, naudojimo ir disponavimo juo įstatymas, Rokiškio rajono savivaldybės tarybos 2014 m. gruodžio 19 d. sprendimu Nr. TS-257 patvirtintas Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašas.

 **Sprendimo projekto esmė.**

 Vadovaujantis Vietos savivaldos įstatymu, Valstybės ir savivaldybių turto valdymo, naudojimo ir disponavimo juo įstatymu bei Rokiškio rajono savivaldybės tarybos 2014 m. gruodžio 19 d. sprendimu Nr. TS-257 patvirtintu Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašu, sprendimą dėl savivaldybės nekilnojamojo turto perdavimo panaudos pagrindais valdyti ir naudoti bendruomenėms priima savivaldybės taryba.

Panemunėlio miestelio bendruomenė kreipėsi, prašydama suteikti panaudos pagrindais valdyti ir naudoti patalpas, esančias Panemunėlio miestelio pirtyje.

Suteikus bendruomenei patalpas, pagerės miestelio gyventojų gyvenimo kokybė, bendruomenė turės patalpas susirinkimams ir bendrai veiklai vystyti.

Panemunėlio seniūnijos seniūnė neprieštarauja šių patalpų perdavimui panaudos pagrindais valdyti ir naudoti bendruomenei, todėl siūloma suteikti Panemunėlio miestelio bendruomenei panaudos pagrindais laikinai (10 metų) neatlygintinai valdyti ir naudotis 77,04 kv. m bendro naudojimo patalpas, esančias Nemunėlio g. 3A, Panemunėlio mstl., Rokiškio r.

**Galimos pasekmės, priėmus siūlomą tarybos sprendimo projektą:**

**teigiamos** – projekto įgyvendinimas suteiks galimybę pagerinti miestelio gyventojų gyvenimo kokybę: bus įrengta bendruomenei skirta susirinkimo vieta, skirta bendruomenės ir jos svečių poreikiams tenkinti, skatinamas bendruomeniškumas, didinamas ir aktyvinamas jaunimo užimtumas, skatinami bendri renginiai, susitikimai tarp bendruomenių, kviečiami svečiai;

**neigiamos** – nebus.

**Kokia sprendimo nauda Rokiškio rajono gyventojams.**

Panemunėlio kaimo bendruomenė įgyvendins veiksmus, kurie turės teigiamą naudą rajono gyventojams.

**Finansavimo šaltiniai ir lėšų poreikis**.

Nenumatoma.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Ūkio ir viešosios tvarkos skyriaus vedėjo pavaduotoja Violeta Bieliūnaitė-Vanagienė